text: Ці добра быць у Беларусі генэралам? | Армия Беларуси
  08:08 02.26.13
  Сярод пяці новых генэралаў — начальнік менскай міліцыі Аляксандар Барсукоў, якога Эўразьвяз уключыў у сьпіс неўязных у Эўропу за датычнасьць да рэпрэсіяў супроць апазыцыі. Намесьнік старшыні «Маладога фронту» Мікалай Дземідзенка не сумняваецца, што Барсукоў стаў генэралам дзякуючы сваёй асабістай адданасьці Аляксандру Лукашэнку: «У гэтай дзяржаве генэрала даюць хутчэй за асабістыя якасьці, чалавечыя якасьці. Вось Барсукоў — вельмі жорсткі чалавек. Ён жорсткі да тых, хто нязгодны з палітыкай Лукашэнкі. Я сутыкаўся з Барсуковым у сытуацыях, калі ён ставіўся неналежным, як мне падаецца, чынам да тых, хто за яго значна старэйшы. Да тых жа бабулек, якія прыходзяць на апазыцыйныя акцыі. Гэта было вельмі неадэкватна».
  «Калі форма састарэла, то я магу пашыць новую, але толькі за свой кошт. Вядома, каму ж я патрэбны на пэнсіі, каб мне шылі бясплатна? Але калі шчыра, то раней ня вельмі і насілі міліцэйскую форму ў адстаўцы, бо непрэстыжна. І цяпер збольшага гэтак засталося. Я апошні раз надзяваў генэральскую форму ў годзе 93-м ці 94-м. Не надзяю і ўжо не хачу. Я ўжо ня ў тым веку, каб форма мяне ўпрыгожвала, і ў самога ня тая выпраўка. А нашто зьдзекавацца з формы? Не хачу і ня бачу ў гэтым ніякай патрэбы», – кажа Грыб.